ค่าประสบการณ์

ค่าประสบการณ์ (EXP.) คือค่าพลังประเภทหนึ่งที่ไม่มีผลต่อความสามารถของตัวละครโดยตรง แต่หากสามารถเก็บรวบรวมได้ในระดับหนึ่งจะทำให้เลเวลของตัวละคร อนิม่า ชาวเทอร์ร่า หรือผู้เล่น เพิ่มขึ้นได้

ข้อมูลพื้นฐาน
ค่าประสบการณ์ เป็นค่าพลังหนึ่งที่จะถูกเพิ่มขึ้นมาหลังจากการได้ทำกิจกรรมบางอย่าง โดยหากสามารถเก็บรวบรวมได้ในระดับหนึ่งจะส่งผลให้ระดับเลเวลของผุ้เล่นเพิ่มขึ้นมา โดยเลเวลตรงนี้นี่เองที่จะทำให้ค่าความสามารถของตัวละครเพิ่มขึ้นมา การเก็บค่าประสบการณ์จึงเป็นสิ่งที่สำคัญและจำเป็นที่จะต้องเก็บรวบรวมมันให้ได้มากที่สุด โดยผ่านหลากหลายวิธีการ สำหรับค่าประสบการณ์นี้ในเทอร์ร่าแครูเลียจะถูกเรียกว่า มานาแห่งชีวิต

มานาแห่งชีวิต
มานาแห่งชีวิต เป็นมานาประเภทหนึ่งที่ล่องอลยอยู่ทั่วไปในเทอร์ร่าแครูเลีย โดยจะออกมาจากแผ่นดินตามปรกติ สำหรับดินแดนที่มีป่าหรือพืชพรรณเจริญเติบโตอยู่มาก หรือมีสภาพแวดล้อมที่สุดขั้วอย่างยอดเขาสูง ทางลาวา หรือใต้ทะเลลึก จะมีแนวโน้มว่าจะมีความเข้มข้นของมานาแห่งชีวิตมากกว่าบริเวณอื่น แต่ถึงกระนั้นก็ไม่มีสภาพความเข้มข้นที่ต่างจากที่อื่นจนสามารถรับรู้ได้ชัดเจน

สำหรับมานาแห่งชีวิตโดยปรกติจะซึมเข้าไปในร่างของสิ่งมีชีวิต อนิม่า หรือจิตวิญญาณต่าง ๆ โดยอัตโนมัติ ซึ่งหากได้รับมากในระดับหนึ่งจะเข้าไปตกค้าง และหากรับมาก ๆ เข้าจะตกผลึกถึงขั้นทำให้ร่างกายของสิ่งนั้น ๆ มีพลังความสามารถที่เพิ่มขึ้นมากกว่าระดับเดิม หรือที่เรียกว่าการเพิ่มเลเวล

ซึ่งมานาแห่งชีวิตนี้สามารถที่จะหลุดออกไปจากร่างของสิ่งนั้น ๆ ได้ หากเกิดความเสียหายหรือการกระทำที่รุนแรงกับร่างกาย ทว่าหากไม่รุนแรงมากร่างกายจะสามารถดึงมานาแห่งชีวิตกลับเข้ามาฟื้นฟูได้เอง บ้างเชื่อว่าการที่สิ่งต่าง ๆ เกิดความเหนื่อยอ่อนทั้งที่ไม่เกี่ยวเนื่องกับพลังมานาที่มีไว้สำหรับการใช้กับทักษะหรือพลังเวทมนตร์ ก็มาจากมานาแห่งชีวิตหลุดออกจากร่างกายอย่างชั่วคราวมากกว่าในระดับหนึ่งนั่นเอง

นอกจากนี้มีบางคนเชื่อว่า มานาแห่งชีวิตสามารถแปลงเป็นมานาประเภทอื่นได้ง่าย เช่นมานาที่ไว้สำหรับการใช้กับทักษะหรือพลังเวทมนตร์เป็นต้น


 * สำหรับข้อมูลเรื่องมานาดูเพิ่ม มานา

เงื่อนไขการได้ค่าประสบการณ์
สำหรับวิธีการได้รับมานาแห่งชีวิตหรือค่าประสบการณ์นั้นมีมากมายหลายวิธี และปรกติมานาประเภทนี้จะสามารถซึมเข้าร่างได้โดยอัตโนมัติ ทว่ามันก็มีเงื่อนไขอื่นที่ทำให้สามารถได้มานาชนิดนี้มาเก็บรวมรวมกับตัวได้เร็วกว่าปรกติ

การทำกิจกรรม
การทำกิจกรรมต่าง ๆ ที่ทำให้เกิดการเหนื่อยอ่อนของร่างกาย เชื่อว่าจะสามารถทำให้เรียกมานาแห่งชีวิตเข้ามายังในร่างกายได้ โดยเวลาที่เราเหนื่อย มานาแห่งชีวิตจะหายไปจากร่าง ซึ่งจะทำให้ร่างของเราทำการเรียกมานาแห่งชีวิตจากธรรมชาติมาฟื้นฟูโดยอัตโนมัติ โดยส่วนนี้นี่เองที่จะทำให้มีโอกาสที่มานาจะเข้ามาตกผลึกในร่างกายได้มากขึ้น

การโจมตีสิ่งอื่น
การเกิดความเสียหายกับร่างกาย จะทำให้ร่างกายปลดปล่อยมานาแห่งชีวิตออกมาจากร่างกาย โดยในส่วนนี้เองผู้ที่ถูกโจมตีจึงมีการปลดปล่อยมานาออกมา โดยมานาที่หลุดออกมาในตรงนี้จะทำการวิ่งเข้าไปหาผู้ที่โจมตีด้วยปัจจัยบางอย่าง และหายผู้ที่ถูกโจมตีเกิดความเสียายร้ายแรงถึงขั้นเสียชีวิต มานาแห่งชีวิตจะหลุดออกมาจากร่างเป็นจำนวนมากจนทำให้ผู้ที่โจมตีได้รับมานาแห่งชีวิตมากขึ้นตามไปด้วย

สำหรับการเก็บรวบรวมมานาด้วยวิธีการนี้เป็นถือว่าเป็นที่นิยมทั้งผู้เล่นและชาวเทอร์ร่า

การโจมตีโดยตรงหรือโดยอ้อม
การโจมตีของตัวละครจะมีผลอย่างยิ่งต่อมานาที่จะได้รับ อันเนื่องมาจากการโจมตีทุกครั้งตัวละครจะทำการอัดมานาแห่งชีวิตลงไปใส่การโจมตีโดยไม่รู้ตัว แล้วมานาในส่วนนี้จะยังจดจำตัวผู้เป็นเจ้าของได้จึงพยายามที่จะกลับมาหายังตัวผู้โจมตี ซึ่งในส่วนนี้เองตัวมานาแห่งชีวิตนี้จะทำการดึงมานาแห่งชีวิตที่ถูกโจมตีกลับมาหาตัวผู้โจมตีโดยพร้อมกัน

ด้วยเหตุนี้การโจมตีที่ส่งผลโดยตรงต่อเป้าหมาย เช่นการถือดาบเข้าไปฟัน หรือออกหมัดโจมตีจะสามารถดึงมานาได้อย่างเต็มเม็ดเต็มหน่วย นอกจากนี้ลูกศร กระสุนปืน สะเก็ดระเบิด หรือกับดัก จะถือว่าเป็นการโจมตีโดยตรง เพราะมานาแห่งชีวิตของผู้โจมตีจะไหลเข้าไปในวัตถุเหล่านี้ด้วยเช่นกัน

แต่การกระทำอย่าง ตัดเชือกเพื่อปล่อยหินลงมาทับเป้าหมาย จะไม่ถือว่าเป็นการโจมตีโดยตรง ซึ่งจะทำให้มานาแห่งชีวิตที่มีโอกาสได้รับมานั้นมีน้อยกว่ามาก

ระยะทาง
หากใช้วิธีการโจมตีเป้าหมายเพื่อรวบรวมมานา ระยะทางอาจจะมีผลต่อ แต่ทว่ายังไม่พบความแตกต่างถึงปริมาณและเวลาที่ใช้ในการดึงมานาเข้าร่างอย่างมีสาระสำคัญ

สมาธิ
การตั้งสมาธิเพื่อจดจ่อกับการกระทำบางอย่างจะถือว่าเป็นการช่วยดึงมานาแห่งชีวิตด้วยเช่นกัน หากตั้งสมาธิควบคู่กับการกระทำอย่างอื่นจะทำให้สามารถได้รับมานาแห่งชีวิตเพิ่มขึ้นเช่นกัน อย่างไรก็ตาม การตั้งสมาธิก็ถือเป็นการดึงมานาแห่งชีวิตอยู่แล้ว ดังนั้นแม้นั่งสมาธิเฉย ๆ ก้สามารถดึงมานาได้ด้วยเช่นกัน และหากสามารถเพ่งสมาธิมากเท่าไหร่ก็ยิ่งดึงได้มากขึ้ยเท่านั้น

การใชัทักษะหรือเวทมนตร์
การใช้ทักษะหรือเวทมนตร์ก็ถือว่าเป็นการโจมตีโดยตรงด้วยเช่นกัน เพราะได้ส่งมานาแห่งชีวิตเข้าไปในทักษะหรือเวทมนตร์พร้อมกันไปด้วย

ความสามารถติดตัว
ความสามารถติดตัวบางอย่างมีผลต่อปริมาณมานาที่ถูกดึงเข้ามาในร่างกาย หรือความเร็วในการตกผลึกด้วยเช่นกัน

สถานะของตัวละคร
สถานะของตัวละครบางประเภทมีส่วนสำคัญต่อมานาที่ได้ โดยสถานะต้องสาปจะทำให้รับมานาได้น้อยลง ส่วนสถานะซอมบี้จะทำให้ไม่ได้มานาเพิ่มกลับกันมานาก็ไม่สูญเสียเวลาถูกดจมตี ส่วนสถานะตายหรือบาดเจ็บสาหัสจะได้มานาแห่งชีวิตน้อยมากเพราะต้องนำไปรักษาชีวิตก่อน

การตั้งปาร์ตี้
การตั้งปาร์ตี้ไม่มีผลต่อมานาที่ได้รับโดยตรง แต่การตั้งปาร์ตี้จะทำให้สมาชิกมีสมาธิและมีความสัมพันธ์เกี่ยวกับกันในด้านมานาแห่งชีวิตมากขึ้น ทำให้มานาที่สมาชิกคนหนึ่งได้มามักจะกระจายสู่สมาชิกโดยอัตโนมัติแต่ยังไม่เทียบเท่าผู้ที่ทำกิจกรรมนั้นโดยตรง รวมถึงได้มานาที่ตัวละครที่ทำกิจกรรมนั้นเป็นหลักจะได้รับมากขึ้นเล็กน้อย แต่ทั้งนี้ทั้งนั้นระดับเลเวลของสมาชิกก็มีส่วนสำคัญ เพราะจะให้ผลลัพธ์ที่ลดน้อยลง รวมถึงระยะห่างของสมาชิก หากอยู่ห่างกันมากความสัมพันธ์จะน้อยจนมานาที่ได้จากสมาชิกคนอื่นจะมีน้อยลง

จากภารกิจ อีเวนต์ หรือเควสต์
โดยปรกติสิ่งเหล่านี้จะไม่มีทางให้มานาแห่งชีวิตเพิ่มเติมใด ๆ ทั้งสิ้น แต่การที่อารมณ์หรือบรรยากาศเปลี่ยนแปลงอาจจะทำให้มานาที่ได้มีมากขึ้น ซึ่งหากเป็นสภาวะสงคราม มานาที่ได้ในดินแดนที่กำลังเกิดสงครามจะมากขึ้น ทว่าเวลาเสียก็จะมากด้วยเช่นกัน

ความเข้มข้นของมานาแห่งชีวิตที่มีอยู่ในบริเวณ
สิ่งนี้มีผลโดยตรงกับตัวละคร ไม่ว่าอยู่เฉย ๆ แล้วมานาจะซึมเข้าร่างเอง หรือทำกิจกรรมอื่นแล้วมานาจากธรรมชาติจะเข้ามาเสริมด้วย ซึ่งบริเวณไหนมีมานาในสิ่งแวดล้อมมาก ตัวละครก้จะสามารถเก็บมานาได้เร็วมากขึ้นอย่างเห็นได้ชัด แต่ทว่าโดยปรกติจะไม่ค่อยมีดินแดนที่มีมานาเข้มข้นจนสูงผิดปรกติกว่าที่อื่นมากนัก

เลเวลเฉลี่ยระหว่างเป้าหมายกับตัวละคร
ส่วนนี้มีผลกับตัวละครโดยตรง หากเป้าหมายมีระดับเลเวลที่สูงกว่า มานาที่ได้จะมีน้อยลง เพราะมานาจะชอบรักษาสภาพความเป็นกลางของมานาเอาไว้ จนทำให้เกิดการถ่ายต่อพลังงานไปยังมานาที่มีคุณภาพที่ต่ำกว่า ส่งผลให้ผู้ที่โจมตีหากมีมานาที่คุณภาพสูง มานาที่ได้กลับคืนมาจะมีน้อย

กลับกันหากผู้ที่โจมตีมีมานาคุณภาพต่ำ มานาคุณภาพสูงจากเป้าหมายจะพยายามรักษาสภาพเป็นกลางจึงตามมานาคุณภาพต่ำมามากกว่า ทำให้ได้มานามากตาม

เลเวลเฉลี่ยระหว่างดินแดนนั้นกับตัวละคร
มานาแห่งชีวิตจะเป็นสิ่งที่เปลี่ยนแปลงได้ง่าย หากระดับเลเวลเฉลี่ยของดินแดนนั้นมีเท่าไหร่ มามาแห่งชีวิตของดินแดนนั้นจะปรับสภาพตนเองให้มีคุณภาพใกล้เคียงกับค่าเฉลี่ยด้วย เพราะเหตุนี้ผู้ที่มีระดับเลเวลสูงกว่าค่าเฉลี่ยจึงเพิ่มระดับเลเวลยาก แต่ผู้ที่มีระดับเลเวลต่ำกว่าค่าเฉลี่ยจึงเพิ่มระดับเลเวลได้ง่ายดว่า

สิ่งที่ทำให้ค่าประสบการณ์หาย

 * ดูเพิ่ม คริสตัลแห่งนักเดินทาง